**Εργασία 1. Σχεδιάζουμε την εφαρμογή προσωπικού ημερολογίου**

**Προετοιμασία:**

Κατεβάστε στον υπολογιστή σας και αποσυμπιέστε το αρχείο zip που συνοδεύει την άσκηση. Ο αποσυμπιεσμένος φάκελος περιέχει ένα αρχείο index.html, ένα style.css, και μία εικόνα που δείχνει πως θα έπρεπε να φαίνεται η σελίδα index.html στον φυλλομετρητή στο τέλος της άσκησης.

Εργαστείτε αποκλειστικά στο αρχείο **style.css**. Μην παρεμβείτε στο index.html. Χρησιμοποιήσετε ως κύρια την μονάδα em για να δηλώνετε μέγεθος.

Γράψτε την απάντηση σε κάθε ερώτημα στην αντίστοιχη περιοχή στο αρχείο style.css.

**Άσκηση: Γράψτε κανόνες CSS ώστε:**

(α) γενικά για το έγγραφο HTML

Η γραμματοσειρά που θα χρησιμοποιηθεί να είναι της οικογένειας sans-serif. Σε όλα τα στοιχεία του εγγράφου, οι διαστάσεις που θα δίνουμε να περιλαμβάνουν τις παραμέτρους width, height, τις εξωτερικές διαστάσεις του box (δηλαδή και το περιεχόμενο και τα περιθώρια εσωτερικό και εξωτερικό). Να ορίσετε το μέγεθος της γραμματοσειράς βάσης (του ριζικού στοιχείου) στα 10px, ώστε να είναι πιο εύκολοι οι υπολογισμοί. Να ορίσετε τέλος το χρώμα υποβάθρου σε bg\_color (δείτε την τεκμηρίωση της var).

(β) Διαμορφώστε το στοιχείο calendar:

To πλάτος του να είναι 370px (σε em). Να έχει λευκό χρώμα υποβάθρου, ενώ το χρώμα του κειμένου να είναι dark\_text, και τα εσωτερικά περιθώρια του περιεχομένου να προσδιοριστούν ανάλογα. Μια πρόταση είναι το πάνω και κάτω περιθώριο να είναι 2 φορές το μέγεθος της γραμματοσειράς και αριστερά και δεξιά 3 φορές το μέγεθος της γραμματοσειράς. Βάλτε σκιά στο calendar χωρίς κατεύθυνση φωτεινής πηγής.

(γ) Διαμορφώστε το στοιχείο calendar\_header:

Να ορίσετε κατά 20% μεγαλύτερο μέγεθος γραμματοσειράς και σχεδιάστε μια διαχωριστική γραμμή πάχους 2px και με χαμηλή αδιαφάνεια (10%).

(δ) Διαμορφώστε το στοιχείο calendar\_subheader:

Για το στοιχείο calendar\_subheader να ορίσετε μέγεθος γραμματοσειράς το διπλάσιο του γονέα της και χρώμα light\_text.

(ε) Διαμορφώστε το στοιχείο calendar\_plan:

Το χρώμα του στοιχείου αυτού προτείνεται να είναι active\_color\_light, μια εναλλακτική προσέγγιση θα μπορούσε να είναι μια γραμμική διαβάθμιση από το χρώμα active\_color\_dark στο active\_color\_light —μελετήστε τη χρήση της συνάρτησης linear-gradient() για τον σκοπό αυτό— με κλήση από πάνω αριστερά προς κάτω δεξιά. Το περιεχόμενό του να είναι με λευκά γράμματα. Το στοιχείο αυτό να έχει εξωτερικό περιθώριο (margin) μόνο πάνω και κάτω. Ως υπόδειξη προτείνεται το περιθώριο αυτό να είναι 2 φορές το μέγεθος της γραμματοσειράς πάνω, και 4 φορές κάτω. Επίσης να έχει εσωτερικό περιθώριο 3 φορές το μέγεθος γραμματοσειράς. Τέλος το στοιχείο αυτό να έχει σκιά παρόμοια με αυτή του calendar.

(στ) Διαμόρφωση των στοιχείων που περιέχονται στο calendar\_plan:

Για το στοιχείο **day\_title** προτείνεται να ορίσετε μέγεθος γραμματοσειράς το 220% του γονέα της, και έντονη γραμματοσειρά (μπορείτε να χρησιμοποιήσετε ακέραια τιμή της έντασης γραφής για πιο λεπτομερή έλεγχο).

Για το στοιχείο που περιέχει την ημερομηνία (**day\_body**), να ορίσετε μέγεθος γραμματοσειράς το διπλάσιο του γονέα της.

Το στοιχείο day\_add περιέχει ένα σύμβολο προσθήκης συμβάντων στη συγκεκριμένη μέρα. Το στοιχείο αυτό θα πρέπει να εξασφαλίσετε ότι θα εμφανίζεται δίπλα στο προηγούμενο στοιχείο day\_body . Μάλιστα είναι καλό να υπάρχει ένα εξωτερικό αριστερό περιθώριο 20px στο στοιχείο **day\_add**.

Τέλος να τοποθετήσετε τις δύο περιοχές, day\_body και day\_add έτσι ώστε να είναι στο κέντρο ως προς τον κατακόρυφο άξονα στην περιοχή που διατίθεται για αυτές.

(ζ) διαμόρφωση του στοιχείου plus\_sign:

Το στοιχείο plus\_sign θα πρέπει να περιέχει το σύμβολο '+'. Προσοχή, δεν θα πρέπει να αλλάξετε το αρχείο .html. Να ορίσετε μέγεθος κειμένου ίσο με 4x το μέγεθος της γραμματοσειράς. Επίσης προτείνεται το σύμβολο '+' να εμφανίζεται με ελαφρώς γκρι χρώμα. Το υπόβαθρο να έχει λευκό χρώμα. Το στοιχείο να είναι κυκλικό με διάμετρο ίση με 4 φορές το μέγεθος της γραμματοσειράς. Επίσης φροντίστε να τοποθετήσετε το σύμβολο '+' στο κέντρο του κύκλου. (Βοήθεια: Ως προς τον κατακόρυφο άξονα, ένας εύκολος τρόπος είναι να ορίσετε το ύψος της γραμμής ίσο με το μέγεθος της γραμματοσειράς).

(η) διαμόρφωση του στοιχείου calendar\_events:

Tο κείμενο που περιέχεται σε αυτό το στοιχείο να έχει χρώμα ελαφρύ γκρι. Επίσης ο τίτλος της περιοχής (**calendar\_events\_title**) να έχει μέγεθος γραμματοσειράς το διπλάσιο από τον γονέα του.   
Κάθε ένα από τα συμβάντα (**event\_item**) θα θέλαμε να στοιχίζεται λίγο πιο αριστερά (1/2 του μεγέθους της γραμματοσειράς) από τον τίτλο της περιοχής. Επίσης, θέλουμε κάθε ένα από αυτά να απέχει από πάνω απόσταση ίση με 1.8 του μεγέθους της γραμματοσειράς. Τέλος, όταν ο δείκτης του ποντικιού περάσει πάνω από ένα συμβάν, να αλλάζει μορφή ώστε να δίνει την εντύπωση πως μπορεί κάποιος να επιλέξει ένα συμβάν (χρησιμοποιήσετε την ιδιότητα cursor).

(θ) Διαμόρφωση των στοιχείων του event\_item:

Παρατηρείστε στον κώδικα html πως κάθε event\_item αποτελείται από 3 επί μέρους στοιχεία: Το πρώτο από αυτά (**event\_item\_dot**) θέλουμε να εμφανίζεται σαν ένας κύκλος σε ελαφρύ γκρι χρώμα, διαμέτρου 1.5x το μέγεθος της γραμματοσειράς. Όταν το συμβάν είναι ενεργό, ο κύκλος θέλουμε να έχει χρώμα active\_color\_dark. Ο κύκλος και ο τίτλος του συμβάντος (**event\_item\_title**) να είναι στην ίδια γραμμή και να χωρίζονται από απόσταση ίση με 1x το μέγεθος της γραμματοσειράς. Επιπλέον, το κείμενο του τίτλου να είναι στοιχισμένο στο κέντρο (ως προς τον κατακόρυφο άξονα), σε σχέση με τον κύκλο. Τέλος, δώστε στον τίτλο το χρώμα dark\_text.   
Η περιγραφή του συμβάντος (**event\_item\_body**) θέλουμε να έχει ελαφρώς μεγαλύτερο μέγεθος γραμματοσειράς (20% μεγαλύτερο). Επίσης, να βρίσκεται ακριβώς κάτω από τον τίτλο του συμβάντος (event\_item\_title). Χρησιμοποιήστε την margin και δώστε την κατάλληλη τιμή σε em. Εξηγείστε σε σχόλιο πως κάνατε τον υπολογισμό.

**Σημείωση:** Για να είναι η περιγραφή του συμβάντος ακριβώς από κάτω από τον τίτλο πρέπει να έχει απόσταση από το αριστερό άκρο, ίση με την απόσταση του τίτλου. Αυτή είναι ίση με το μέγεθος του κύκλου + την απόσταση που έχει ο τίτλος από τα αριστερά. Προσέξτε ότι η μονάδα em αφορά το τρέχον μέγεθος γραμματοσειράς.

(ι) Συμπεριφορά του event\_item όταν το ποντίκι υπερίπταται του στοιχείου:

Όταν το ποντίκι είναι πάνω από την περιοχή κάθε συμβάντος (event\_item) θέλουμε να αλλάζει το χρώμα του και να γίνεται το ίδιο με αυτό της περιοχής calendar\_plan. Επίσης, η τελεία και το κείμενο που περιέχεται στο event\_item να έχουν λευκό χρώμα. Τέλος στην περίπτωση αυτή το στοιχείο να έχει σκιά αντίστοιχη με αυτή της περιοχής calendar\_plan.

(κ) Συμπεριφορά των επαφών:

Σε κάποιες από τις περιγραφές των συμβάντων αναφέρονται άτομα για τα οποία υπάρχουν στοιχεία επικοινωνίας (όπως η "Μαρία" στο συμβάν στις 13.00). Για αυτές τις περιπτώσεις θέλουμε το χρώμα του contact να είναι orange και πριν από το όνομα της επαφής να υπάρχει το σύμβολο '@'. Επίσης όταν το ποντίκι είναι πάνω από μια τέτοια περιοχή (όπως στο προηγούμενο βήμα), το χρώμα της επαφής να γίνεται σκούρο γκρι.